 रिआसती दे सब्भने खित्ते दा बराबरी दे स्तर उप्पर समाजिक ते आर्थिक विकास जकीनी बनाए जाने लेई स्थापित कीत्ते गेदे गजेंद्रगडकर आयोग ते सीकरी आयोग पासेआ बी मामले च किश खास नेईं कीत्ता जाई सकेआ।  ब’रें 1967 च शेख अब्दुल्ला पासेआ बी अपने जन सम्मेलन राहें इस मुद्‌दे उप्पर सोच वचार करदे होई आम लोकें गी नेआंऽ ते सत्ता च भागीदारी दा एहसास दोआने दे बहथेरे जतन कीत्ते गे ब सत्ता च औंदे गै शेख अब्दुल्ला नै बी इस मसले थमां अपना धेहान टहांदे होई शासन च लोकतांत्रिक नीतिएं दे विकेंद्रीकरन बक्खी अपनी वचनबद्धता थमां पिच्छे दा कम्म कीना गेआ।  बारे 1996 च फारूख अब्दुल्ला पासेआ स्थापित कीत्ती गेदी संभागीय स्वायत्तता समिति पासेआ अपनी रपोर्ट गी किश इस चाल्ली सामनै रक्तेआ गेआ दी बजह कन्नै रिआसती दे सब्भनें खित्तें गी प्रशासन, विकास ते राजनीतिक विकास च बराबर दा हिस्सा थ्होने दी मेद बच्झी ही ब इस रपोट गी कि अंजान बजाहें मुजब लागु गै नेईं कीत्ता गेआ।  भारतीय जनता पार्टी सने होरने सांप्रदायिक ताकतें पासेआ समें-समें उप्पर भेदभाव दे मुद्‌दे गी खड़ा करिऐ फिरकापरस्ती ते खित्तें दे स्तर उप्पर खाई पैदा करदे होई रिआसती गी बंडने दा जतन कीत्ता जंदा रेहा ऐ।  इस लोकतांत्रिक ते विकेंद्रीयकृत तंत्र गै नां छड़ा रिआसती दे लोकें गी बरोबर दी आर्थिक, समाजिक ते राजनीतिक तरक्की गी जकीनी बनाई सकदा ऐ एहदे कन्नै गै रिआसती दी एकता ते अखंडता गी बी कायम रक्खने च मदद करी सकदा ऐ।  डा. फारूक अब्दुल्ला हुंदे पुत्तर उमर अब्दुल्ला नै सत्ता दी बागडोर सांहभदे गै सब्भनै चाल्ली दे भेदभाव गी दूर करदे होई रिआसी दे बरोबरी दे विकास गी जकीनी बनाए जाने दा दावा कीत्ता हा।  मेद कीत्ती जाई सकदी ऐ जे सरकार पासेआ बड़ी तौले गै कोई ऐसा विकेंद्रीकृत तंत्र स्थापित करदे होई इस बारे च कोई ठोस गैंहीं चुक्किआं जाङन। 